CELEX: C2005/006/81
Language: da
Date: 2005-01-08 00:00:00
Title: Sag T-432/04: Sag anlagt den 22. oktober 2004 af Walter Parlante mod Kommissionen for De Europæiske Fællesskaber

8.1.2005   
            
            
               DA
            
            
               Den Europæiske Unions Tidende
            
            
               C 6/41
            
         Sag anlagt den 22. oktober 2004 af Walter Parlante mod Kommissionen for De Europæiske Fællesskaber
   (Sag T-432/04)
   (2005/C 6/81)
   Processprog: fransk
   Ved De Europæiske Fællesskabers Ret i Første Instans er der den 22. oktober 2004 anlagt sag mod Kommissionen for De Europæiske Fællesskaber af Walter Parlante, Enghein (Belgien), ved avocat Lucas Vogel.
   Sagsøgeren har nedlagt følgende påstande:
   
               —
            
            
               Annullation af ansættelsesmyndighedens afgørelse af 5. juli 2004 om afslag på sagsøgerens klage af 26. februar 2004, hvorved sagsøgeren anfægtede afgørelsen om ikke at forfremme ham fra lønklasse C2 til lønklasse C1 i forfremmelsesåret 2003.
            
         
               —
            
            
               Om fornødent: annullation af ansættelsesmyndighedens oprindelige afgørelse af december 2003 om ikke at forfremme sagsøgeren fra lønklasse C2 til lønklasse C1 i forfremmelsesåret 2003.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har til støtte for søgsmålet gjort gældende, at vedtægtens artikel 45 er tilsidesat, at der er sket tilsidesættelse af princippet om forbud mod forskelsbehandling samt anlagt et åbenbart urigtigt skøn. Ifølge sagsøgeren sikrer den nye forfremmelsesprocedure ikke længere en korrekt og retfærdig sammenligning af tjenestemændenes individuelle fortjenester, eftersom sammenligningen kun sker i forhold til de øvrige tjenestemænd i samme generaldirektorat.
   Sagsøgeren har desuden gjort gældende, at artikel 12 i de almindelige gennemførelsesbestemmelser til vedtægtens artikel 45 strider mod artikel 45 og udgør en forskelsbehandling derved, at visse tjenestemænd i løbet af forfremmelsesåret 2003 bliver tildelt supplerende prioritetspoints med den eneste begrundelse, at de er blevet indstillet til en forfremmelse i 2002, uden faktisk at være blevet forfremmet.
   Sagsøgeren har desuden anført, at princippet om beskyttelse af den berettigede forventning er tilsidesat.